Katharina Thanderz

Katharina Engene Thanderz (født 29. juli 1988 i Oslo) er en norsk-spansk tidligere VM- vinner i kickboxing, nå profesjonell bokser som innehar EBU-beltet i super fjærvekt.

Etter å ha sluttet med kickboksing i 2012, debuterte hun 1. mai 2016 som profesjonell bokser mot italienske Angela Cannizzaro i Alcobendas i Spania. Etter seks seire av seks mulige som proffbokser, fikk hun kamp om EBU-beltet i super fjærvekt under Kevin Melhus-stevnet This Is My House. Tittelkampen mot greske Maria «Boom Boom» Semertzoglou vant hun på enstemmig avgjørelse etter 10 runder i Skien fritidspark.

10. mars 2018 skulle Thanderz forsvare EBU-beltet i super fjærvekt mot den franske bokseren Taoussy L'Hadji i X Meeting Point på Hellerudsletta utenfor Oslo, men L'Hadji meldte angivelig forfall fordi det norske regelverket har pålagt henne å framskaffe en erklæring fra nevrolog at hun er blitt opplyst om at boksing er farlig. På kort varsel stilte islandske Valgerður Guðsteinsdóttir opp, mens  World Boxing Council stilte seg villig til å gi en kamp om det ledige International WBC-beltet i lettvekt.

Thanderz ble skadet med prolaps i nakken foran en kamp mot franske Elhem Mekhaled 22. desember 2018 og ble fratatt EM-tittelen, som Mekhaled overtok etter at hun vant mot Thanderz' reserve. Thanderz gjorde comeback tre måneder senere 2. mars 2019 i Sør Amfi i Arendal, hvor hun slo den ubeseirede briten Rachel Ball.

Meritter som proffbokser

Referanser

Eksterne lenker 
 

Norske boksere
Norske kickboksere
Nordmenn av spansk opphav
Personer fra Oslo